CELEX: 32007D0603
Language: sl
Date: 2007-09-07 00:00:00
Title: 2007/603/ES: Odločba Komisije z dne 7. septembra 2007 o spremembi Odločbe 2001/618/ES za vključitev Slovaške v seznam regij, prostih bolezni Aujeszkega, in območij v Španiji v seznam regij, kjer potekajo odobreni programi nadzora bolezni Aujeszkega (notificirano pod dokumentarno številko C(2007) 4108) (Besedilo velja za EGP )

8.9.2007   
            
            
               SL
            
            
               Uradni list Evropske unije
            
            
               L 236/7
            
         
      ODLOČBA KOMISIJE
   
   z dne 7. septembra 2007
   o spremembi Odločbe 2001/618/ES za vključitev Slovaške v seznam regij, prostih bolezni Aujeszkega, in območij v Španiji v seznam regij, kjer potekajo odobreni programi nadzora bolezni Aujeszkega
   (notificirano pod dokumentarno številko C(2007) 4108)
   (Besedilo velja za EGP)
   (2007/603/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in člena 10(2) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila, ki se uporabljajo v trgovini z nekaterimi živalmi znotraj Skupnosti. Člen 9 navedene direktive za nekatere nalezljive bolezni, vključno z boleznijo Aujeszkega, določa obvezne nacionalne programe, ki jih je treba predložiti Komisiji v odobritev. Poleg tega člen 10 Direktive 64/432/EGS določa, da morajo države članice Komisiji predložiti dokumentacijo o statusu navedenih bolezni na njihovih ozemljih.
            
         
               (2)
            
            
               Priloga I k Odločbi Komisije 2001/618/ES z dne 23. julija 2001 o dodatnih jamstvih za trgovino s prašiči v Skupnosti glede bolezni Aujeszkega, o merilih za zagotavljanje podatkov o tej bolezni in o razveljavitvi odločb 93/24/EGS in 93/244/EGS (2) vključuje seznam držav članic ali njihovih regij, prostih bolezni Aujeszkega, kjer je cepljenje prepovedano. Priloga II k Odločbi 2001/618/ES vključuje seznam držav članic ali njihovih regij, kjer se izvajajo odobreni programi nadzora navedene bolezni.
            
         
               (3)
            
            
               Program za izkoreninjenje bolezni Aujeszkega se na Slovaškem izvaja že več let.
            
         
               (4)
            
            
               Slovaška je Komisiji predložila spremno dokumentacijo, da ima ozemlje Slovaške status območja brez bolezni Aujeszkega, z dokazilom, da je bila bolezen izkoreninjena iz države članice.
            
         
               (5)
            
            
               Komisija je proučila dokumentacijo, ki jo je predložila Slovaška, in ugotovila, da je v skladu s členom 10(1) Direktive 64/432/EGS. Navedeno državo članico je zato treba vključiti v seznam iz Priloge I k Odločbi 2001/618/ES.
            
         
               (6)
            
            
               Program za izkoreninjenje bolezni Aujeszkega se v Španiji izvaja že več let.
            
         
               (7)
            
            
               Španija je Komisiji predložila spremno dokumentacijo v zvezi s programom, ki se izvaja v avtonomnih skupnostih Galicia, País Vasco, Asturias, Cantabria, Navarra, La Rioja, v provincah León, Zamora, Palencia, Burgos, Valladolid in Ávila v avtonomni skupnosti Castilla y León ter v provincah Las Palmas in Kanarski Otoki ter zaprosila za odobritev programa.
            
         
               (8)
            
            
               Komisija je proučila dokumentacijo, ki jo je predložila Španija, in ugotovila, da je v skladu z merili iz člena 9(1) Direktive 64/432/EGS.
            
         
               (9)
            
            
               Zato je treba seznam iz Priloge II k Odločbi 2001/618/ES spremeniti in vključiti navedene regije v Španiji.
            
         
               (10)
            
            
               Odločbo 2001/618/ES je zato treba ustrezno spremeniti.
            
         
               (11)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prilogi I in II k Odločbi 2001/618/ES se nadomestita z besedilom v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 7. septembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL 121, 29.7.1964, str. 1977/64. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
   
      (2)  UL L 215, 9.8.2001, str. 48. Odločba, kakor je bila nazadnje spremenjena z Odločbo 2006/911/ES (UL L 346, 9.12.2006, str. 41).
   
      PRILOGA
      „
            PRILOGA I
            Države članice ali njihove regije, proste bolezni Aujeszkega, kjer je cepljenje prepovedano
            
                        Oznaka ISO
                     
                     
                        Država članica
                     
                     
                        Regije
                     
                  
                        CZ
                     
                     
                        Češka
                     
                     
                        Vse regije
                     
                  
                        DK
                     
                     
                        Danska
                     
                     
                        Vse regije
                     
                  
                        DE
                     
                     
                        Nemčija
                     
                     
                        Vse regije
                     
                  
                        FR
                     
                     
                        Francija
                     
                     
                        Departmaji Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Ciper
                     
                     
                        Celotno ozemlje
                     
                  
                        LU
                     
                     
                        Luksemburg
                     
                     
                        Vse regije
                     
                  
                        AT
                     
                     
                        Avstrija
                     
                     
                        Celotno ozemlje
                     
                  
                        SK
                     
                     
                        Slovaška
                     
                     
                        Vse regije
                     
                  
                        FI
                     
                     
                        Finska
                     
                     
                        Vse regije
                     
                  
                        SE
                     
                     
                        Švedska
                     
                     
                        Vse regije
                     
                  
                        UK
                     
                     
                        Združeno kraljestvo
                     
                     
                        Vse regije v Angliji, na Škotskem in v Walesu
                     
                  
         
            PRILOGA II
            Države članice ali njihove regije, kjer se izvajajo odobreni programi nadzora bolezni Aujeszkega
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Celotno ozemlje
                     
                  
                        ES
                     
                     
                        Španija
                     
                     
                        Ozemlje avtonomnih skupnosti Galicia, País Vasco, Asturias, Cantabria, Navarra, La Rioja
                        Ozemlje provinc León, Zamora, Palencia, Burgos, Valladolid in Ávila v avtonomni skupnosti Castilla y León
                        Ozemlje provinc Las Palmas in Kanarski otoki
                     
                  
                        FR
                     
                     
                        Francija
                     
                     
                        Departmaji Côtes-d'Armor, Finistère, Ille-et-Vilaine, Morbihan in Nord
                     
                  
                        IT
                     
                     
                        Italija
                     
                     
                        Provinca Bolzano
                     
                  
                        NL
                     
                     
                        Nizozemska
                     
                     
                        Celotno ozemlje
                     
                  “